CELEX: 32005R0299
Language: lt
Date: 2005-02-23 00:00:00
Title: 2005 m. vasario 23 d. Komisijos reglamentas (EB) Nr. 299/2005, nustatantis žaliavinio tabako kiekius, kurie gali būti perkelti į kitų veislių grupę pagal garantuojamąją ribą 2005 m. derliui Italijoje

24.2.2005   
            
            
               LT
            
            
               Europos Sąjungos oficialusis leidinys
            
            
               L 51/11
            
         
      KOMISIJOS REGLAMENTAS (EB) Nr. 299/2005
   2005 m. vasario 23 d.
   nustatantis žaliavinio tabako kiekius, kurie gali būti perkelti į kitų veislių grupę pagal garantuojamąją ribą 2005 m. derliui Italijoje
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1992 metų birželio 30 d. Tarybos reglamentą (EEB) Nr. 2075/92 dėl bendro žaliavinio tabako sektoriaus rinkos organizavimo (1), ypač į jo 9 straipsnio 4 dalį,
   kadangi:
   
               (1)
            
            
               Reglamento (EEB) Nr. 2075/92 9 straipsnyje yra nustatyta įvairių tabako veislių grupių perdirbimo kvotų sistema. Individualios kvotos gamintojams paskirstomos pagal garantuojamąsias ribas 2005 m. derliui, nustatytas 2002 m. kovo 25 d. Tarybos reglamento (EB) Nr. 546/2002, nustatančio priemokas ir garantuojamąją ribą 2002 m., 2003 m. ir 2004 m. derliaus tabako lapams pagal veislės grupę ir valstybę narę ir pakeičiančio Reglamentą (EEB) Nr. 2075/92 (2), II priede. Pagal Reglamento (EEB) Nr. 2075/92 9 straipsnio 4 pastraipą Komisija gali leisti valstybėms narėms perkelti garantuojamųjų ribų kiekius veislių grupėse su sąlyga, kad šie numatyti perkėlimai tarp veislių grupių nepareikalaus papildomų išlaidų iš Europos žemės ūkio orientavimo ir garantijų fondo (EŽŪOGF) lėšų ir neviršys visos kiekvienai valstybei narei skirtos garantuojamosios ribos.
            
         
               (2)
            
            
               Jeigu ši sąlyga yra įvykdyta, reikėtų duoti leidimą dėl minėto perskirstymo jo prašiusioms valstybėms narėms.
            
         
               (3)
            
            
               Šiame reglamente numatytoms priemonėms pritaria Tabako vadybos komitetas,
            
         PRIĖMĖ ŠĮ REGLAMENTĄ:
   1 straipsnis
   2005 m. derliui valstybėms narėms leidžiama perkelti garantuojamosios ribos kiekius iš vienos veislės grupės į kitą pagal šio reglamento priedą iki 2005 m. gegužės 30 d.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėje narėje.
      Priimta Briuselyje, 2005 m. vasario 23 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 215, 1992 7 30, p. 70. Reglamentas su paskutiniais pakeitimais, padarytais Reglamentu (EB) Nr. 1782/2003 (OL L 270, 2003 10 21, p. 1) su pakeitimais, padarytais Reglamentu (EB) Nr. 864/2004 (OL L 161, 2004 4 30, p. 48).
   
      (2)  OL L 84, 2002 3 28, p. 4. Reglamentas su paskutiniais pakeitimais, padarytais Reglamentu (EB) Nr. 1782/2003 su pakeitimais, padarytais Reglamentu (EB) Nr. 864/2004.
   
      PRIEDAS
      Garantuojamosios ribos kiekiai, kuriuos kiekvienai valstybei narei leidžiama perkelti iš vienos veislės grupės į kitą veislės grupę
      
                  Valstybė narė
               
               
                  Veislės grupė, iš kurios perkeliama
               
               
                  Veislės grupė, į kurią perkeliama
               
            
                  ITALIJA
               
               
                  507,5 t šviesusis ore vytintas tabakas (II grupė)
               
               
                  406,0 t dūmuose vytintas tabakas (I grupė)
               
            
                  1 587,5 t tamsusis ore vytintas tabakas (III grupė)
               
               
                  398,3 t dūmuose vytintas tabakas (I grupė)
               
            
                  1 089,6 t šviesusis ore vytintas tabakas (II grupė)
               
            
                  1 791,5 t karštyje vytintas tabakas (IV grupė)
               
               
                  1 576,0 t dūmuose vytintas tabakas (I grupė)
               
            
                  4 279,4 t saulėje vytintas tabakas (V grupė)
               
               
                  717,7 t dūmuose vytintas tabakas (I grupė)
               
            
                  2 805,9 t šviesusis ore vytintas tabakas (II grupė)
               
            
                  148,3 t tamsusis ore vytintas tabakas (III grupė)
               
            
                  463,3 t Katerini tabakas (VII grupė)
               
               
                  353,3 t dūmuose vytintas tabakas (I grupė)
               
            
                  110,0 t šviesusis ore vytintas tabakas (II grupė)